CELEX: 32011R1271
Language: sl
Date: 2011-12-05 00:00:00
Title: Izvedbena uredba Komisije (EU) št. 1271/2011 z dne 5. decembra 2011 o uvrstitvi določenega blaga v kombinirano nomenklaturo

8.12.2011   
            
            
               SL
            
            
               Uradni list Evropske unije
            
            
               L 325/1
            
         IZVEDBENA UREDBA KOMISIJE (EU) št. 1271/2011
   z dne 5. decembra 2011
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Odbor za carinski zakonik ni podal mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Uredba je v celoti zavezujoča in se neposredno uporablja v vseh državah članicah.
      V Bruslju, 5. decembra 2011
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Proizvod v obliki prahu bež barve z naslednjo sestavo (v mas. %):
                  
                              hrana/prehranske vlaknine
                           
                           
                              66,1
                           
                        
                              (od tega surova vlakna
                           
                           
                              15,2)
                           
                        
                              beljakovine
                           
                           
                              18,8
                           
                        
                              vlaga
                           
                           
                              7,5
                           
                        
                              pepel
                           
                           
                              2,3
                           
                        
                              maščoba
                           
                           
                              0,2
                           
                        Proizvod je trden rastlinski ostanek, pridobljen iz sojinih zrn po ekstrakciji olja in delni odstranitvi beljakovin, čemur sledita sušenje in mletje. Proizvod ima značilnosti neteksturirane moke.
                  Proizvod je stranski proizvod pri proizvodnji sojinih beljakovinskih koncentratov in izolatov, zato vsebuje zmanjšano količino beljakovin.
                  Proizvod se uporablja za bogatenje prehrambnih proizvodov in živalske krme. Proizvod se nahaja v 25-kilogramskih vrečah.
               
               
                  2304 00 00
               
               
                  Uvrstitev opredeljujejo splošni pravili 1 in 6 za razlago kombinirane nomenklature ter besedilo tarifne oznake KN 2304 00 00.
                  Čeprav se proizvod uporablja v živilski industriji, ni živilo v skladu z značilnostmi, opisanimi pod tarifno številko 1901, niti prehrambni proizvod, ki ni naveden ali zajet na drugem mestu pod tarifno številko 2106. Zato je uvrstitev pod tarifni številki 1901 in 2106 izključena.
                  Ker je proizvod sestavljen iz raznih ostankov in odpadkov, ki izvirajo iz rastlinskih snovi, ki jih uporablja živilska industrija kot živalsko krmo in za prehrano ljudi, ga je treba uvrstiti v 23. poglavje (glej pojasnjevalne opombe HS k 23. poglavju, Splošno, prvi odstavek).
                  Proizvod je zato treba uvrstiti pod tarifno oznako KN 2304 00 00 kot druge trdne ostanke, ki nastanejo pri ekstrakciji sojinega olja.